CELEX: C2007/170/21
Language: el
Date: 2007-07-21 00:00:00
Title: Υπόθεση C-233/07: Προσφυγή της 11ης Μαΐου 2007 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/12
            
         Προσφυγή της 11ης Μαΐου 2007 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας
   (Υπόθεση C-233/07)
   (2007/C 170/21)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (S. Pardo Quintillán και P. Andrade)
   
      Καθής: Πορτογαλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία παρέβη τις υποχρεώσεις που υπέχει από τα άρθρα 2, 3 και 5 της αποφάσεως 2001/720/ΕΚ της Επιτροπής, της 8ης Οκτωβρίου 2001, για την παραχώρηση στην Πορτογαλία παρέκκλισης όσον αφορά την επεξεργασία των αστικών λυμάτων του οικισμού της ακτής Estoril (1), καθόσον:
               
                           —
                        
                        
                           κατά τη διάρκεια της κολυμβητικής περιόδου δεν υπέβαλε τα αστικά λύματα του οικισμού της ακτής Estoril, πριν από την απόρριψη τους στη θάλασσα, τουλάχιστον σε προηγμένη πρωτοβάθμια επεξεργασία και σε απολύμανση, σύμφωνα με το άρθρο 2 της αποφάσεως 2001/720/ΕΚ·
                        
                     
                           —
                        
                        
                           εκτός της κολυμβητικής περιόδου, δεν υπέβαλε τα αστικά λύματα του οικισμού της ακτής Estoril πριν από την απόρριψη τους τουλάχιστον σε πρωτοβάθμια επεξεργασία, σύμφωνα με το άρθρο 3 της αποφάσεως 2001/720·
                        
                     
                           —
                        
                        
                           επέτρεψε την πρόκληση αρνητικών συνεπειών στο περιβάλλον λόγω της απορρίψεως αστικών λυμάτων του οικισμού της ακτής Estoril.
                        
                     
         
               —
            
            
               Να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Το 1999 η Πορτογαλία ζήτησε από την Επιτροπή να υπαχθούν σε λιγότερο αυστηρό καθεστώς οι απορρίψεις στον Ατλαντικό ωκεανό, κοντά στις εκβολές του Τάγου, των αστικών λυμάτων του οικισμού της ακτής Estoril.
   Η Επιτροπή διαπίστωσε ότι πληρούνταν οι προϋποθέσεις που τίθενται στο πλαίσιο της παρεκκλίσεως την οποία προβλέπει η οδηγία 91/271/ΕΟΚ (2) και, με την απόφαση 2001/720, δέχθηκε το αίτημα της Πορτογαλίας.
   Από τις απαντήσεις της Πορτογαλικής Διοικήσεως στο έγγραφο οχλήσεως και στην αιτιολογημένη γνώμη προκύπτει ότι η Πορτογαλική Δημοκρατία παρέβη τις υποχρεώσεις που υπέχει από τα ως άνω άρθρα της αποφάσεως 2001/720/ΕΚ.
   
      (1)  ΕΕ L 269, σ. 14.
   
      (2)  Οδηγία του Συμβουλίου, της 21ης Μαΐου 1991, για την επεξεργασία των αστικών λυμάτων (ΕΕ L 135, σ. 40).